Publication: Magyar Közlöny
Issue: MK-1998-41 (Year: 1998, Number: 41)
Era: 1990-2004
Section: hogy a 86/1990. (XI. 14.) Korm. rendelet 1. §-ának
Paragraph Index: 153

c) pontjára a gazdálkodó szervezet fogalmának értelmezése tekintetében, ezért a jogegységi tanácsnak abban a kérdésben is állást kellett foglalnia: összefügg-e a helyi önkormányzatok gazdálkodó tevékenységével, hogy az átalakuló állami vállalatok vagyonából a privatizáció során részesedtek. A privatizációt szabályozó már ismertetett jogszabályokból egyértelműen arra a következtetésre kell jutni, hogy a helyi tanácsok, illetve önkormányzatok működésük vagyoni alátámasztása érdekében jutottak vagyoni részesedéshez. Ily módon került felosztásra a központi állami és a helyi önkormányzati szint között a volt állami vagyon. Az önkormányzatok tehát vagyoni részesedésükhöz a törvény alapján nyert alanyi joguk folytán, nem pedig gazdálkodó tevékenységükkel összefüggő polgári jogi kapcsolatuk révén jutottak. Gazdálkodni csak a már megszerzett vagyonnal lehet, annak hasznosítása, hasznai szedése vagy értékesítése céljából létesített polgári jogi kapcsolatok útján. Az alkalmazandó jogszabályoknak a fentiekben kifejtett értelmezéséből az következik, hogy az önkormányzatokat az ismertetett jogviszonyból eredő, bármilyen jogcímen érvényesített pénzkövetelésük után az általános mértékű évi 20% késedelmi kamat illeti meg. A jogegységi tanács ezért a Bsz. 27. §-ában, 29. §-a (1) bekezdésének b) pontjában és 32. §-ának (4) bekezdésében foglaltak alapján a rendelkező rész szerint határozott. Budapest, 1998. április 22. Dr. Solt Pál s. k., a tanács elnöke Salamonné dr. Solymosi Ibolya s. k., Dr. Bősinger Zsuzsanna s. k., előadó bíró bíró Dr. Haitsch Gyula s. k., Dr. Horeczky Károly s. k., bíró bíró Dr. Imreh Katalin s. k., Dr. Köles Tibor s. k., bíró bíró 1998/41. szám MEGÁLLAPODÁS a villamosenergia-ipari társaságok privatizációjával kapcsolatban felmerült ágazati humánpolitikai kérdések tárgyában 1995. július 4-én kötött Megállapodás 2.1. pontjának végrehajtásáról I. A Felek rögzítik, hogy az 1995. július 4-én kötött Megállapodás azzal a céllal jött létre, hogy a villamosenergia-ipar privatizációja folytán bekövetkező létszámváltozások kezelése érdekében a társaságcsoport privatizációs bevételeinek egy része fedezetül szolgálhat az iparágon belüli foglalkoztatási járulékos feltételek anyagi hátterének biztosítására. A Megállapodás előírja, hogy ezen feltételek megteremtésének fedezetére az ÁPV Rt.-nek az iparág privatizációjából származó bevétele 5%-a szolgál. A felhasználás a villamosenergia-ipari társaságok privatizációjával összefüggésben keletkezett létszámváltozások kapcsán, az állami ellátási rendszerben biztosított jogcímek mellett, azokat kiegészítve történhet. A Megállapodás teljesítésének jogszabályi feltételét 1998.

Source: https://magyarkozlony.hu/hivatalos-lapok/56db77ca4e04f502579ebcf8b9bd540ed204df76/dokumentumok/5923c0708bb3c644c6458b5d5cb1bdf86c06fa85/letoltes